श्रीगंगानगर। नाबालिग लडक़ी की हत्या के एक आरोपी को न्यायालय विशिष्ट न्यायाधीश लैंगिक अपराधों से बालकों का संरक्षण प्रकरण एवं अनुसूचित जाति, जनजाति (अ. नि.प्र.) की पीठासीन अधिकारी संदीप कौर ने ने आजीवन कारावास और पचास हजार रुपए के जुर्माने की सजा सुनाई है। आरोपी ने नाबालिग के गुप्तांगों को दरांती से काटकर क्षतिग्रस्त कर दिया और उसके चेहरे पर तेजाब डालकर शव नहर में फेंक दिया था। विशिष्ट लोक अभियोजक बनवारीलाल कडेला ने बताया कि घमूड़वाली थाना इलाके में बींझबायला में एक नाबालिग घरों में काम करने जाती थी। वहीं पड़ोस में एक मकान में मिस्त्री का काम करने वाला 27 एमएल साजनवाला पदमपुर निवासी बलविंद्र 22 अगस्त 2014 को बहला फुसला कर बाइक से खेतों में ले गया। इसके बाद उसने नाबालिग के साथ बलात्कार किया और फिर हत्या कर दी।